text: Giro d'Italia kommer til Danmark
  01 april 2011 kl. 08.35
  Cykelløbet Giro dItalia kommer næste år til Danmark fra den 5.-7. maj. Der køres etaper i Herning og Horsens.
  Et af verdens største cykelløb Giro d'Italia kommer til Danmark i 2012 fra den 5.-7. maj.
  Herning bliver vært for prologen den 5. maj, og den 6. maj er byen start- og målby for første etape. Den 7. maj er Horsens start- og målby for anden etape.
  Giroen blev første gang kørt i 1909 med italienske Luigi Ganna som vinder. Den seneste vinder var også italiener, da Ivan Basso sidste år vandt løbet for anden gang i sin karriere.
  Bjarne Riis' stjernerytter Alberto Contador sejrede i Giroen tilbage i 2008, da spanieren kørte for Astana.
  